Ayrim qonun hujjatlariga oʻzgartishlar va qoʻshimchalar kiritish, shuningdek ayrimlarini oʻz kuchini yoʻqotgan deb topish toʻgʻrisida
(law, 2025-10-31)

“74-modda. Suvdan foydalanish qoidalarini buzish
Tabiiy suv manbalaridan (daryo, soy, koʻl, buloq, yer osti suvlaridan) suv olish qoidalari va limitlarini buzish, shuningdek loyihada nazarda tutilgan baliqlarni muhofaza qilish inshootlari va qurilmalari boʻlmagan tabiiy suv manbalaridan suv olishni amalga oshirish, — fuqarolarga eng kam ish haqining ikkidan bir qismidan bir baravarigacha, mansabdor shaxslarga esa — bir baravaridan uch baravarigacha miqdorda jarima solishga sabab boʻladi. Irrigatsiya tarmoqlaridan suv olish qoidalarini buzish tarzida suvdan xoʻjasizlarcha foydalanish, gidrotexnika ishlarini oʻzboshimchalik bilan bajarish, suvdan foydalanishning belgilangan limitlari va rejalarini buzish, — fuqarolarga eng kam ish haqining uchdan bir qismidan ikkidan bir qismigacha, mansabdor shaxslarga esa — ikkidan bir qismidan ikki baravarigacha miqdorda jarima solishga sabab boʻladi. Ushbu moddaning birinchi va ikkinchi qismida nazarda tutilgan huquqbuzarliklar maʼmuriy jazo chorasi qoʻllanilganidan keyin bir yil davomida takror sodir etilgan boʻlsa, — fuqarolarga eng kam ish haqining bir baravaridan uch baravarigacha, mansabdor shaxslarga esa — uch baravaridan yetti baravarigacha miqdorda jarima solishga sabab boʻladi”; 2) 261-moddasining birinchi qismidagi “ushbu Kodeksning 63, 65, 68, 69, 70-moddalarida” degan soʻzlar “ushbu Kodeksning 63-moddasida, 65-moddasining birinchi qismida (qishloq xoʻjaligiga moʻljallangan yerlar bundan mustasno), 65-moddasining ikkinchi qismida, 68-moddasida (hisobotni buzish, yerlardan foydalanish toʻgʻrisidagi axborotlarni berishdan boʻyin tovlash yoki notoʻgʻri axborot berish bundan mustasno), 69-moddasida (qishloq xoʻjaligiga moʻljallangan yerlar bundan mustasno), 70-moddasida” degan soʻzlar bilan almashtirilsin, “73, 74, 75-moddalarida, 76-moddasining ikkinchi qismida” degan soʻzlar “73-moddasida, 74-moddasining birinchi va uchinchi qismlarida, 75-moddasida (irrigatsiya tarmoqlaridan olinayotgan suvlar hisobini yuritish, shuningdek davlat suv kadastri yuritishning belgilangan tartibini buzish bundan mustasno)” degan soʻzlar bilan almashtirilsin; 3) Kodeks quyidagi mazmundagi 2661 va 2662-moddalar bilan toʻldirilsin:

“2661-modda. Qishloq va suv xoʻjaligi vazirligining Yer tuzish va yerdan foydalanishni nazorat qilish davlat inspeksiyasiga ega boʻlgan bosh boshqarmasi organlari
Yer tuzish va yerdan foydalanishni nazorat qilish davlat inspeksiyasiga ega boʻlgan bosh boshqarma organlariga ushbu Kodeksning 65-moddasi birinchi qismida (qishloq xoʻjaligiga moʻljallangan yerlarga oid qismi), 68-moddasida (davlat yer kadastri yuritish tartibini buzish, yerlardan foydalanish toʻgʻrisidagi hisobotlarni buzib koʻrsatish, axborotlarni berishdan boʻyin tovlash yoki notoʻgʻri axborot berishga oid qismi), 69-moddasida (qishloq xoʻjaligiga moʻljallangan yerlarga oid qismi) nazarda tutilgan maʼmuriy huquqbuzarliklar toʻgʻrisidagi ishlar taalluqlidir. Quyidagilar Qishloq va suv xoʻjaligi vazirligi organlari nomidan maʼmuriy huquqbuzarliklar toʻgʻrisidagi ishlarni koʻrib chiqish va jarima solish tariqasida maʼmuriy jazo chorasini qoʻllashga haqlidirlar: Oʻzbekiston Respublikasi yerlardan foydalanish boʻyicha Bosh davlat inspektori va uning oʻrinbosarlari, Qoraqalpogʻiston Respublikasi va viloyatlar yerlardan foydalanish boʻyicha bosh davlat inspektorlari va ularning oʻrinbosarlari — fuqarolarga eng kam ish haqining uch baravarigacha, mansabdor shaxslarga esa — yetti baravarigacha miqdorda; yerlardan foydalanish boʻyicha davlat tuman inspektorlari — fuqarolarga eng kam ish haqining ikki baravarigacha, mansabdor shaxslarga esa — besh baravarigacha miqdorda jarima solishga.

2662. Qishloq va suv xoʻjaligi vazirligining “Oʻzsuvnazorat” respublika suv inspeksiyasi organlari
“Oʻzsuvnazorat” respublika suv inspeksiyasi organlariga ushbu Kodeksning 74-moddasi ikkinchi va uchinchi qismlarida, 75-moddasida (irrigatsiya tarmoqlaridan olinadigan suv miqdorini hisobga olish, shuningdek davlat suv kadastri yuritishning belgilangan tartibini buzishga oid qismi), 76-moddasining ikkinchi qismida nazarda tutilgan maʼmuriy huquqbuzarliklar toʻgʻrisidagi ishlar taalluqlidir. Quyidagilar Qishloq va suv xoʻjaligi vazirligining “Oʻzsuvnazorat” respublika suv inspeksiyasi organlari nomidan maʼmuriy huquqbuzarliklar toʻgʻrisidagi ishlarni koʻrib chiqish va jarima solish tariqasida maʼmuriy jazo chorasini qoʻllashga haqlidirlar: “Oʻzsuvnazorat” respublika suv inspeksiyasining boshligʻi va uning oʻrinbosari, Qoraqalpogʻiston Respublikasi va viloyatlar suv inspeksiyalarining boshliqlari, suv inspeksiyalarining katta inspektorlari — fuqarolarga eng kam ish haqining uch baravarigacha, mansabdor shaxslarga esa — yetti baravarigacha miqdorda; suv inspeksiyalarining tuman inspektorlari — fuqarolarga eng kam ish haqining ikki baravarigacha, mansabdor shaxslarga esa — besh baravarigacha miqdorda jarima solishga”. 4) 287-moddasining 5-bandida “60, 69, 76” raqamlari “60-moddasida, 69-moddasida (qishloq xoʻjaligiga moʻljallangan yerlar bundan mustasno)” degan soʻzlar bilan almashtirilsin. 15. Oʻzbekiston Respublikasining 1995-yil 31-avgustda qabul qilingan “Oʻsimliklar karantini toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-yil, № 9, 188-modda; 1996-yil, № 9, 144-modda) 5-moddasining 6irinchi qismi “qishloq” degan soʻzdan keyin “va suv” degan soʻzlar bilan toʻldirilsin. 16. Oʻzbekiston Respublikasining 1995-yil 21-dekabrda qabul qilingan “Naslchilik toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-yil, № 12, 255-modda) 6-moddasining birinchi, ikkinchi, toʻrtinchi va beshinchi qismlari, 7-moddasining nomi, 9-moddasining 6irinchi qismi, 15-moddasining ikkinchi qismi, 16-moddasining toʻrtinchi qismi, 21-moddasining ikkinchi qismi, 22-moddasining uchinchi qismi “Qishloq” degan soʻzdan keyin “va suv” degan soʻzlar bilan toʻldirilsin. 17. Oʻzbekiston Respublikasining 1996-yil 26-aprelda qabul qilingan “Amir Temur” ordenini taʼsis etish toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 5-6, 63-modda) bilan tasdiqlangan “Amir Temur” ordenining tavsifi quyidagi tahrirda bayon etilsin: “Amir Temur” ordenining tavsifi “Amir Temur” ordeni 1 mikron qalinlikdagi oltin qoplangan 925 darajali (probali) kumushdan tayyorlanadi va ikki yon bagʻridan nurlar taralgan sakkiz qirrali musamman koʻrinishida boʻladi. Musammanning burchaklari orasida yashil rang emal qoplangan taram-taram boʻlib taralayotgan nurlar joylashgan. Musammanning qarama-qarshi uchlari orasidagi masofa — 57 millimetr. Nurlar jo boʻlgan aylananing diametri — 52 millimetr. Ordenning markazida ot mingan Amir Temurning qiyofasi kumush rangda tasvirlangan. Otliq ortidagi rangli emaldan ishlangan manzara moviy rangda. Otliq qiyofasini oʻrab turgan aylananing yuqorisida Oʻzbekiston Respublikasi Davlat gerbining ramzi — yarim oy va yulduzni oʻz ichiga olgan moviy musamman tasvirlangan. Musamman jo boʻlgan maydonning diametri — 10,5 millimetr. Yarim oy hamda besh qirrali yulduz jo boʻlgan maydonlarining diametrlari tegishlicha — 5,0 millimetr va 2,6 millimetr. Aylananing yuqori qismida oq rangli emal manzarada “AMIR TEMUR” yozuvi bitilgan boʻlib, u yoqutrang emal bilan qoplangan. Harflarning balandligi — 2,5 millimetr. Aylana boshdan oxirigacha marjonli naqshlar bilan oʻralgan. Aylananing diametri — 36 millimetr, qalinligi — 6 millimetr. Aylananing pastki qismida oq rangli emal manzarada moviy emaldan ishlangan “KUCH – ADOLATDA” soʻzlari bitilgan. Harflarning balandligi — 3 millimetr. Aylananing chekkalari har ikki tomondan 1 millimetr qalinlikdagi qizil emaldan ishlangan qabariq hoshiya bilan oʻralgan. Aylanalarning yuqori va pastki qismlari diametri 2,7 millimetrli ikkita yoqut tosh bilan ajratilgan. Ordenning orqa tomoni botiq boʻlib, markazida ordenni taqish uchun burama shtift va murvat bor. Pastki qismida ordenning tartib raqami 1 millimetr kattalikdagi botiq shrift bilan yozilgan. Ordenning qalinligi — 8 millimetr. Ordenning ogʻirligi — 60,5 gramm”. 18. Oʻzbekiston Respublikasining 1996-yil 29-avgustda qabul qilingan “Buyuk xizmatlari uchun” ordenini taʼsis etish toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1996-yil, № 9, 119-modda) bilan tasdiqlangan “Buyuk xizmatlari uchun” ordenining tavsifi quyidagi tahrirda bayon etilsin: “Buyuk xizmatlari uchun” ordenining tavsifi “Buyuk xizmatlari uchun” ordeni 1 mikron qalinlikdagi oltin qoplangan 925 darajali (probali) kumushdan tayyorlanadi va sakkiz qirrali musamman koʻrinishida boʻlib, uning qirralari yoqut rangda tayyorlangandir. Musammanning burchaklari orasida moviy rang emal qoplangan taram-taram boʻlib taralayotgan nurlar joylashgan. Musammanning qarama-qarshi uchlari orasidagi masofa — 57 millimetr. Nurlar jo boʻlgan aylananing diametri — 52 millimetr. Orden markazida bitta umumiy markazga ega boʻlgan, diametrlari 36 va 24 millimetrli ikkita aylana joylashgan. Ichki aylanada ramziy tarzda tasvirlangan moviy rangdagi yer kurrasi fonida Oʻzbekiston Respublikasi xaritasi tilla rangda tasvirlangan. Tashqi va ichki aylanalar oʻrtasida, yuqori qismida oq emal fonida kumush rangdagi “BUYUK XIZMATLARI UCHUN” yozuvi joylashgan. Harflarning balandligi — 3 millimetr. Aylananing pastki qismida yashil rangdagi ikkita birlashtirilgan dafna novdalari joylashtirilgan. Orden oraliq kolodka va halqalar yordamida muhayyar lentaga biriktiriladi. Tillarang oraliq kolodka chiqib kelayotgan quyosh fonidagi Humo qushi tasviri koʻrinishida. Kolodkaning eni — 45 millimetr, balandligi — 30 millimetr. Muhayyar lenta yoʻl-yoʻl qizil, moviy, oq va yashil ranglardan iborat. Ordenning orqa tomonida Oʻzbekiston Respublikasining Davlat gerbi tasvirlangan. Pastki qismida ordenning raqami 1 millimetr kattalikdagi botiq shrift bilan yozilgan. Ordenning qalinligi — 8 millimetr. Ordenning ogʻirligi — 65 gramm”. II. Quyidagilar oʻz kuchini yoʻqotgan deb topilsin: Oʻzbekiston Respublikasi Oliy Soveti Prezidiumining 1954-yil 27-yanvarda qabul qilingan “Oʻzbekiston Respublikasi Suv xoʻjaligi ministrligi tuzish toʻgʻrisida”gi Farmoni (Oʻzbekiston Respublikasi Oliy Sovetining Vedomostlari, 1954-yil, № 2, 2-modda); 1954-yil 29-mayda qabul qilingan “Oʻzbekiston Respublikasi Oliy Soveti Prezidiumining Farmonlarini tasdiqlash toʻgʻrisida hamda Oʻzbekiston Respublikasi Konstitutsiyasi (Asosiy Qonuni)ning tekstiga oʻzgartishlar va qoʻshimchalar kiritish toʻgʻrisida”gi Oʻzbekiston Respublikasi Qonunining Oʻzbekiston Respublikasi Oliy Soveti Prezidiumining 1954-yil 27-yanvarda qabul qilingan “Oʻzbekiston Respublikasi Suv xoʻjaligi ministrligi tuzish toʻgʻrisida”gi Farmonini tasdiqlashga doir qismi (Oʻzbekiston Respublikasi Oliy Sovetining Vedomostlari, 1954-yil, № 5, 2-modda); Oʻzbekiston Respublikasi Oliy Soveti Prezidiumining 1989-yil 19-sentabrda qabul qilingan “Agrosanoat kompleksi boshqaruv organlari sistemasidagi oʻzgarishlar haqida”gi Farmoni (Oʻzbekiston Respublikasi Oliy Sovetining Vedomostlari, 1989-yil, № 25, 369-modda); 1989-yil 21-oktabrda qabul qilingan “Oʻzbekiston Respublikasi Oliy Soveti Prezidiumining Davlat boshqaruvi organlari sistemasidagi ayrim oʻzgarishlar toʻgʻrisidagi farmonlarini tasdiqlash haqida”gi Oʻzbekiston Respublikasi Qonunining (Oʻzbekiston Respublikasi Oliy Sovetining Vedomostlari, 1989-yil, № 26-28, 462-modda) beshinchi xatboshisi; 1991-yil 15-fevralda qabul qilingan “Oʻzbekiston Respublikasi Prezidentining davlat boshqaruvi idoralari tarkibidagi oʻzgarishlar toʻgʻrisidagi farmonlarini tasdiqlash haqida”gi Oʻzbekiston Respublikasi Oliy Kengashi qarorining (Oʻzbekiston Respublikasi Oliy Kengashining Axborotnomasi, 1991-yil, № 4, 64-modda) uchinchi xatboshisi.